
Uznesenie Okresný súd Prievidza v právnej veci žalobcu: Slovenská televízia a rozhlas, IČO: 56 398 255, so sídlom Mlynská dolina, Bratislava, proti žalovanej: A. B., nar. XX.XX.XXXX, zomr. XX.XX.XXXX, naposledy bytom C. D. D. XXX, v konaní o zaplatenie sumy 30,92 Eur s príslušenstvom, takto rozhodol: I. Konanie z a s t a v u j e . II. Žalovanej nárok na náhradu trov konania n e p r i z n á v a . odôvodnenie: 1. Žalobou doručenou tunajšiemu súdu dňa 17.02.2025 sa žalobca domáhal voči žalovanej zaplatenia sumy 30,92 Eur s príslušenstvom z titulu nezaplatenia služieb v kontrolovanom období. Súd lustráciou v registri obyvateľov Slovenskej republiky zistil, že žalovaná dňa 08.11.2024, teda ešte pred podaním žaloby, zomrela. 2. Podľa § 61 zákona č. 160/2015 Z. z., Civilného sporového poriadku (ďalej len „CSP“), procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. 3. Podľa § 161 ods. 1 a 2 CSP ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 4. Podľa § 7 ods. 1 veta prvá zákona č. 40/1964 Zb., Občiansky zákonník, spôsobilosť fyzickej osoby mať práva a povinnosti vzniká narodením. Podľa ods. 2 veta prvá cit. ustanovenia, smrťou táto spôsobilosť zanikne. 5. Nakoľko žalovaná zomrela dňa XX.XX.XXXX, teda pred podaním žaloby, a od počiatku nemala procesnú subjektivitu, súd v zmysle § 62 CSP konanie zastavil. 6. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 7. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Keďže konanie bolo zastavené z dôvodu nedostatku procesnej subjektivity žalovanej, zastavenie konania procesne zavinil žalobca, ktorý vymedzil strany sporu. Náhradu trov konania však žalovanej práve z dôvodu nedostatku jej procesnej subjektivity nemožno priznať. 9. O vrátení krátenej časti súdneho poplatku zo žaloby súd rozhodne samostatným uznesením.
Poučenie: Proti tomuto uzneseniu možno podať odvolanie do 15-tich dní odo dňa jeho doručenia prostredníctvom tunajšieho súdu na Krajský súd v Trenčíne, a to písomne v dvoch vyhotoveniach. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a musí byť podpísané. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil.

